
	      OPĆINSKOM SUDU U LJUBUŠKOM
                                                                                             

	
Na temelju čl. 45. st. 2. t. h) i  čl. 241. st. 1. ZKP-a F BiH, podižem


O P  T  U  Ž  N  I  C  U  


Protiv:

D. P. rođen … godine u Lj.

Da je:	

	 Nakon što je za vrijeme božićnih blagdana došao iz Š. u R., Lj. neprestano je zvao i porukama uznemiravao D. M. zbog ostatka duga koji mu je Drago trebao platiti za radove koje je obavljao za njega u vremenu dok su živjeli i radili u Nj., pa iako mu je D. rekao da će mu ostatak duga vratiti kad mu supruzi odobre kredit do 08.01.2025. godine, isti se nakon što mu je to D. javio, svjestan da će ozbiljnom prijetnjom napada na život i tijelo oštećenog ugroziti njegovu osobnu sigurnost, htijući to, dana 03.01.2025. godine oko 14,30 sati s motornim vozilom dovezao ispred dvorišta D. obiteljske kuće na adresi …, Lj., dok su se u kući nalazili D. roditelji i mldb. sin te izašao iz vozila i galamio, a potom uputio D. sa svog broja … na D. broj …, putem mobilne aplikacije WhatsApp ozbiljne prijeteće poruke sadržaja u 14,47 sati „Bolje da te zivq.Nema“, u 14,48 sati „Jeben ti familiju“, „Nail ces ti“, a potom u 14,50 sati „Sat vrimena imaš“, „Pare donesi“, „Sat“, a u 14,54 sati „U 4 dolazim opet“, „Svaki sat sam kod tebe“, „Sve pare“, „Spremi“, nakon čega mu je u 16,14 sati poslao poruku „Dacu ti ja za ta sranja tvoja“, a u 16,16 sati poslao fotografiju na kojoj se nalazi ručni alat – čekić, koje  ozbiljne prijetnje je D. shvatio ozbiljno i bojeći se za svoju sigurnost sve prijavio u PU Ljubuški. 

	Dakle,  da je ugrozio sigurnost neke osobe ozbiljnom prijetnjom da će napasti na život i tijelo te osobe.

	Čime da bi počinio kazneno djelo Ugrožavanja sigurnosti iż čl.  183.st.1. KZ FBIH.  

